Fredag eftermiddag vendte sølvmedaljevinderen, Anders Golding, hjem fra OL i London. Se et stort galleri her.

Tidligere i dag da Anders Golding landede i Aalborg Lufthavn, var der mødt mange mennesker op for at hylde den danske sølvvinder. Brovst Pigegarde modtog ham med sangen "Congratulation", hvorefter Jammerbugts Kommunes Viceborgmester holdte en tale, hvor han roste nordjyden. Der var mange fra Anders Goldings hjemby, der var mødt op i lufthavnen. Og de ville alle lykønske vinderen og se den skinnende medalje. Anders Golding og den norske kæreste kørte efter arrangementet til flere festligheder i hjembyen Moseby.